CELEX: 32012D0262
Language: hu
Date: 2012-05-16 00:00:00
Title: 2012/262/EU: A Bizottság végrehajtási határozata ( 2012. május 16. ) a balti-tengeri tőkehalállományokra vonatkozó egyedi ellenőrzési és vizsgálati program létrehozásáról szóló 2008/589/EK határozat módosításáról

17.5.2012   
            
            
               HU
            
            
               Az Európai Unió Hivatalos Lapja
            
            
               L 130/22
            
         A BIZOTTSÁG VÉGREHAJTÁSI HATÁROZATA
   (2012. május 16.)
   a balti-tengeri tőkehalállományokra vonatkozó egyedi ellenőrzési és vizsgálati program létrehozásáról szóló 2008/589/EK határozat módosításáról
   (2012/262/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös halászati politika szabályainak betartását biztosító közösségi ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről szóló, 2009. november 20-i 1224/2009/EK tanácsi rendeletre (1) és különösen annak 95. cikkére,
   mivel:
   
               (1)
            
            
               A 2008/589/EK bizottsági határozat (2) négy évre szóló egyedi ellenőrzési és vizsgálati programot hozott létre a balti-tengeri tőkehalállományokra és az ezen állományok halászatára vonatkozó, az 1098/2007/EK tanácsi rendelettel (3) létrehozott többéves terv összehangolt végrehajtása érdekében.
            
         
               (2)
            
            
               A Nemzetközi Tengerkutatási Tanács (ICES) közelmúltbeli szakvéleménye arra utal, hogy a balti-tengeri lazachalászat jelentős részéről valótlan tartalmú jelentések készültek, ami a szóban forgó halállomány állapotát igen kedvezőtlenül befolyásolhatja.
            
         
               (3)
            
            
               Az egyedi ellenőrzési és vizsgálati program nélkülözhetetlen az érintett tagállamok közötti operatív együttműködés megszervezéséhez, valamint annak érdekében, hogy a Közösségi Halászati Ellenőrző Hivatal a 768/2005/EK tanácsi rendelet (4) 9. cikkével összhangban kidolgozhassa a közös alkalmazási terveket.
            
         
               (4)
            
            
               Ahhoz, hogy az 1098/2007/EK rendelettel létrehozott többéves terv végrehajtása továbbra is összehangolt módon történjék, az egyedi ellenőrzési és vizsgálati programot indokolt egy évvel meghosszabbítani.
            
         
               (5)
            
            
               A Bizottság a balti-tengeri lazacállományra és az ezen állomány halászatára vonatkozó többéves terv létrehozásáról szóló európai parlamenti és tanácsi rendeletre vonatkozó javaslatot (5) fogadott el. Indokolt a rendelet hatálybalépéséig is intézkedéseket tenni az ICES bejelentése szerinti esetleges valótlan tartalmú jelentésekkel szemben.
            
         
               (6)
            
            
               A balti-tengeri lazacállomány halászatára vonatkozó esetleges valótlan tartalmú jelentésekkel szembeni intézkedésként indokolt a szóban forgó halállományra kiterjeszteni az egyedi ellenőrzési és vizsgálati program hatályát.
            
         
               (7)
            
            
               A 2008/589/EK határozatot ezért ennek megfelelően módosítani kell.
            
         
               (8)
            
            
               Az e határozatban előírt intézkedések az érintett tagállamokkal egyeztetésben kerültek kidolgozásra.
            
         
               (9)
            
            
               Az e határozatban előírt intézkedések összhangban vannak a Halászati és Akvakultúra-ágazati Irányítóbizottság véleményével,
            
         ELFOGADTA EZT A HATÁROZATOT:
   1. cikk
   A 2008/589/EK határozat a következőképpen módosul:
   
               1.
            
            
               A cím helyébe a következő szöveg lép:
            
         
               2.
            
            
               Az 1. cikk helyébe a következő szöveg lép:
               „1. cikk
               Tárgy
               E határozat egyedi ellenőrzési és vizsgálati programot hoz létre annak biztosítására, hogy:
               
                           a)
                        
                        
                           a balti-tengeri tőkehalállományokra és az ezen állományok halászatára vonatkozó, az 1098/2007/EK rendelettel létrehozott többéves terv végrehajtása összehangolt módon történjen; valamint
                        
                     
                           b)
                        
                        
                           a balti-tengeri lazacállományok halászata összehangolt ellenőrzés és vizsgálat tárgyát képezze.”
                        
                     
         
               3.
            
            
               A 2. cikk helyébe a következő szöveg lép:
               „2. cikk
               Hatály
               (1)   Az egyedi ellenőrzési és vizsgálati program az alábbiak ellenőrzésére és vizsgálatára terjed ki:
               
                           a)
                        
                        
                           az 1098/2007/EK rendelet 2. cikkében említett hajók, valamint a ténylegesen vagy feltételezhetően lazachalászatot folytató, bármilyen hosszúságú halászhajók halászati tevékenysége;
                        
                     
                           b)
                        
                        
                           minden kapcsolódó tevékenység, ideértve a halászati termékek kirakodását, mérlegelését, forgalmazását, szállítását, tárolását, valamint a kirakodás és az értékesítés nyilvántartását is.
                        
                     (2)   Az egyedi ellenőrzési és vizsgálati program öt évig alkalmazandó.”
            
         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   
      Kelt Brüsszelben, 2012. május 16-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 343., 2009.12.22., 1. o.
   
      (2)  HL L 190., 2008.7.18., 11. o.
   
      (3)  HL L 248., 2007.9.22., 1. o.
   
      (4)  HL L 128., 2005.5.21., 1. o.
   
      (5)  COM(2011) 470 végleges – 2011/0206 (COD).